POLAR ซื้อที่ดินราว 507 ไร่ ทำบ้านพักตากอากาศ มูลค่าขายรวม 1.11 หมื่นลบ.
POLAR ซื้อที่ดินกว่า 507 ไร่ ใช้พัฒนาเป็นบ้านพักตากอากาศ มูลค่าขายโครงการรวม 1.11 หมื่นลบ. คาดเริ่มโครงการได้ในปี 59
3 มิ.ย. 2558

บริษัท โพลาริส แคปปิตัล จำกัด (มหาชน) หรือ POLAR ระบุว่า บริษัทได้ชี้แจงวัตถุประสงค์ในการเข้าลงทุนซื้อที่ดิน จำนวน 34 แปลง (พื้นที่ติดกัน) เนื้อที่รวม 507 ไร่ 1 งาน 16.8 ตารางวา นั้น บริษัทแจ้งว่าทางบริษัทมีแผนที่จะพัฒนาเป็นบ้านพักตากอากาศเพื่อขาย
โดยแบ่งเป็น 6 เฟส จำนวนรวมทั้งสิ้น 854 ยูนิต โดยมีกลุ่มลูกค้าเป้าหมายตั้งแต่ระดับกลางขึ้นไปที่เป็นทั้งคนไทยและคนต่างประเทศที่นิยมสภาพอากาศทางใต้ของประเทศไทย มีมูลค่าขายโครงการรวมทั้งสิ้น11,100 ล้านบาท โดยใช้แหล่งเงินทุนหมุนเวียนภายในกิจการ และจากการกู้ยืมเงินจากแหล่งเงินทุนภายนอกกิจการ ขณะนี้อยู่ในระหว่างขั้นตอนการพัฒนา ซึ่งคาดว่าจะสามารถเริ่มโครงการได้ภายในปี 2559